《雨中复惠诗仍次前韵》
宋代·张守

性灵陶冶赖遗篇，秋水愁看灌百川。索米谁怜身是客，餐霞还百骨非仙。

鸟惊急雨来还去，云敌冲风断复连。好句时时慰愁绝，仰惭高义薄云天。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。